b"\n_START_ARTICLE_\nAlfred Goodman Gilman\n_START_SECTION_\nBiografia\n_START_PARAGRAPH_\nVa n\xc3\xa9ixer l'1 de juliol de 1941 a la ciutat de New Haven, poblaci\xc3\xb3 situada a l'estat nord-americ\xc3\xa0 de Connecticut. Va estudiar medicina a la Universitat Yale, on es va graduar el 1962. Posteriorment realitz\xc3\xa0 el seu doctorat el 1969 a la Case Western Reserve University de Cleveland (Ohio) sota la supervisi\xc3\xb3 de Earl Wilbur Sutherland Jr., i els ampli\xc3\xa0 treballant a l'Institut Nacional de Salut sota la direcci\xc3\xb3 de Marshall Warren Nirenberg. El 1971 fou nomenat professor a la Universitat de Virg\xc3\xadnia a Charlottesville (Virg\xc3\xadnia) i el 1981 cap del departament de farmacologia de la Universitat de Texas, esdevenint deg\xc3\xa0 d'aquesta universitat el 2005.\n_START_SECTION_\nRecerca cient\xc3\xadfica\n_START_PARAGRAPH_\nLa seva recerca cient\xc3\xadfica s'orient\xc3\xa0 sobre l'estudi de les prote\xc3\xafnes, i aconsegu\xc3\xad descobr\xc3\xad la prote\xc3\xafna G, les mol\xc3\xa8cules de la qual permeten a les c\xc3\xa8l\xc2\xb7lules respondre als senyals qu\xc3\xadmics de les hormones, neurotransmissors i els factors de creixement dels diferents teixits org\xc3\xa0nics. Aix\xc3\xad mateix tamb\xc3\xa9 aconsegu\xc3\xad demostrar la import\xc3\xa0ncia del trifosfat de guanosina (GTP), observant la seva interacci\xc3\xb3 amb les prote\xc3\xafnes, una clara de mostra de comunicaci\xc3\xb3 cel\xc2\xb7lular._NEWLINE_L'any 1994 fou guardonat amb el Premi Nobel de Medicina o Fisiologia pels seus treballs sobre la prote\xc3\xafna G i la seva missi\xc3\xb3 en la comunicaci\xc3\xb3 cel\xc2\xb7lular, premi compartit amb Martin Rodbell."